Проектот е фокусиран на креирање веб-апликација која овозможува анализа на историски дневни податоци од Македонската берза за сите достапни компании и институции, што ќе биде корисна за инвеститори, аналитичари и истражувачи. Основната цел е да се автоматизира процесот на преземање, обработка и складирање на податоците за период од најмалку последните 10 години, со користење на Pipe and Filter архитектура. Овој архитектурен стил ќе овозможи податоците да се пренесуваат низ низа од филтри кои извршуваат специфични трансформации, со цел финалниот излез да биде во формат погоден за понатамошна анализа и чување во база на податоци. Апликацијата ќе се развива во фази, применувајќи различни архитектурни стилови и концепти за обработка, складирање и прикажување на податоците.

Во првата фаза, апликацијата автоматски ќе ги презема податоците за сите издавачи (без обврзниците) од Македонската берза, идентификувајќи го последниот датум на достапни податоци. Потоа, се проверува дали има податоци за секој издавач до тековниот датум и се пополнуваат сите податоци кои недостасуваат. Исто така е вклучено мерење на времето за целосно пополнување на базата, со цел оптимизирање на процесот за брзина и ефикасност. Во следните фази, проектот ќе се прошири со нови функционалности и архитектурни подобрувања како што се:

1. Слоевита архитектура – Кодот ќе се организира во различни слоеви за пристап до податоците, логика и интерфејс, со цел поголема модуларност и лесно одржување.

2. Имплементација на REST API – Ќе се развие API преку кое апликацијата ќе може да овозможи лесен пристап до податоците, како и интеграција со надворешни системи.

3. Кориснички интерфејс за визуелизација на податоци – Ќе се креира интерфејс за прикажување на историски графици, финансиски индикатори и анализа на трендови на берзата, за подобро разбирање на пазарните податоци.

До завршување на проектот, целосната веб-апликација ќе овозможи собирање, обработка, и визуелизација на финансиски податоци во реално време или преку ажурирање, притоа користејќи модерен пристап кон софтверската архитектура и дизајн.